Vannlungesnegler

Acroloxoidea
 Amphiboloidea 
 Chilinoidea 
 Glacidorboidea 
 Lymnaeoidea
 Planorboidea
 Siphonarioidea

Vannlungesnegler (Basommatophora ) er bløtdyr med et spiralvridd skall og utgjør en delgruppe av lungesneglene. De lever på grunt vann og har utviklet lunger. De aller fleste lever i ferskvann, men noe få er tilknyttet brakkvann eller tidevannsonen langs havstrender (saltvann). Det er 22 arter i Norge, totalt er det bare 27 norske sneglearter som lever i norske ferskvann.

Det latinske navnet er sammensatt av baso = ved basis, omma = øye/øyne og phora = bære. Det kan fritt oversettes til å bære øynene ved basis (av tentaklene).

Utseende 
Vannlungesnegler har to tentakler (ett par) og øynene er plassert ved basis av tentaklene. Det finnes blant annet landlungesnegler som lever i svært fuktige miljøer, men de kan skilles ut ved at de har fire (to par) tentakler.

Hos vannlungesnegler er skallet synlig, enkelte arter har et lite flatt skiveformet skall, noen slikt som skivesneglene, mens andre har et mer avlangt skall med form som en topplue.

Levevis 
Vannlungesneglene beiter på alger på planter og stein.  Snegler i vann er føde for fisk og fugler.

Vannlungesnegler legger egg i lange eggkapsler omgitt av gelé og festet til steiner og planter.  Snegler dør ofte like etter paring og egglegging.

De aller fleste vannlungesnegler lever i ferskvann, men familiegruppene Siphonariidae og Trimusculidae skiller seg fra de andreog finnes i tidevannsonen langs havstrender (sjøvann).

Familiegruppen Amphibolidae skiller seg ut fra alle andre, da den eneste arten i gruppen, Amphibola crenata, mangler et operculum. Den lever på strender langs havet, høyt i tidevannsonen.

Systematisk inndeling 

 bløtdyr (Mollusca)
 snegler (Gastropoda)
 lungesnegler (Pulmonata)
 vannlungesnegler Basommatophora – 78 arter i Europa, inkludert eventuelle underarter.
 overfamilie Acroloxoidea
 familie toppluesnegler (Acroloxidae Thiele, 1931, Ancylidae)
 overfamilie Amphiboloidea
 familie Amphibolidae J. E. Gray, 1840 – med bare én art Amphibola crenata
 familie Phallomedusidae
 familie Maningrididae
 overfamilie Chilinoidea 
 familie Chilinidae
 familie Latiidae
 overfamilie Glacidorboidea  
 familie Glacidorbidae 
 overfamilie Lymnaeoidea 
 familie Lancidae 
 familie damsnegler (Lymnaeidae Rafinesque, 1815)
 overfamilie Planorboidea
 familie blæresnegler (Physidae Fitzinger, 1833)
 familie skivesnegler (Planorbidae Rafinesque, 1815) 
 overfamilie Siphonarioidea – denne gruppen har arter tilknyttet saltvann.
 familie Siphonariidae J. E. Gray, 1840
 familie Trimusculidae Zilch, 1959

Eksterne lenker 
 
 Ferskvann lungesnegler (Basommatophora) - Miljølære.no

 
Bløtdyr formelt beskrevet i 1864